
ᓄᓇᕗᒻᒥ ᐊᒃᑐᐃᓂᐊᕐᓂᕐᒧᑦ ᕿᒥᕐᕈᔩᑦ ᑲᑎᒪᔨᖏ
ᖃᓄᐃᓕᐅᑯᓗᒋᐊᖃᓗᐊᓐᖏᑦᑐᑦ ᐱᓕᕆᐊᒃᓴᑦ ᑐᒃᓯᕋᐅᑎ ᑭᓱᓕᕆᓂᖓ
ᐱᓇᖕᓇᖓ ᓯᒡᔭᖓᓂ ᑕᓯᐅᔭᕐᔪᐊᖅ ᐊᑭᓐᓇᖅᐸᓯᐊ ᑭᕙᓪᓕᕐᒥ ᓄᓇᕗᒻᒥ ᐱᓕᕆᐊᖑᔪᖅ ᐊᖕᖏᔪᓂ ᓇᑉᐸᐃᕙᓪᓕᐊᓗᑎᒃ ᑕᒪᐅᓐᓇ ᓄᓇᑐᐃᓐᓇᒥ ᐃᑲᔪᕈᑎᒃᓴᓂᒃ, ᐅᓯᑲᑦᑕᖅᑐᑦ ᐅᒥᐊᕐᔪᐊᑦ ᐊᒻᒪᓗ ᓄᓇᓖᑦ ᑲᔪᓯᑦᑎᐊᖁᓪᓗᒋᑦ. ᐊᐅᒍᓐᓇᓐᖏᑦᑐᖅ ᓄᓇ ᐊᒻᒪᓗ ᒪᓂᕋᖓ ᓯᑯᓯᒪᔪᖅ ᐱᒻᒪᕆᐅᔪᑦ ᓄᓇᐅᑉ ᐃᓚᒋᖕᒪᒋᑦ ᐅᑯᐊᓗ ᐊᖕᖏᔪᒥᒃ ᐊᒃᑐᐃᓯᒪᔪ ᓄᓇᓂ ᓇᑉᐸᖅᓯᒪᔪᓂᒃ ᑕᒪᓐᓇ ᓄᓇ ᐊᐅᓚᖃᑦᑕᖅᖢᓂ ᐊᒻᒪᓗ ᑯᕕᔪᓐᓇᐃᓕᑎᑦᑎᕙᒡᖢᑎᒃ. ᖃᐅᔨᒪᔪᒍᑦ ᐊᐅᒍᓐᓇᓐᖏᑦᑐᖅ ᖃᓄᕆᑑᓂᖏ ᑕᐃᒪᓐᓇᐃᓕᖓᔪ ᓯᓚᐅᑉ ᐅᖁᓯᕙᓪᓕᐊᓂᖓᓄ ᐊᒃᑐᖅᑕᐅᒍᑎᒃ. ᑕᐃᒪᓐᓇᐅᒐᓗᐊᕐᑎᓪᓗᒍ, ᐅᓄᓐᖏᑦᑐᓂᒃ ᖃᐅᔨᓴᖅᓯᒪᔪᑦ ᐃᓕᑦᑎᓇᓱᒃᓯᒪᔪᑦ ᐊᐅᒍᓐᓇᓐᖏᑦᑐᓂᒃ ᓄᓇᓂᒃ ᐊᒻᒪᓗ ᓄᓇᐅᑉ ᒪᓂᕋᐅᑉ ᓂᒡᓚᓱᖕᓂᖓ ᖃᓄᕆᑑᕕᓂᐅᓂᖓ ᑎᑎᕋᖅᓯᒪᔪᑦ ᑭᕙᓪᓕᕐᒧᑦ. ᑐᒃᓯᕋᖅᑕᐅᔪᖅ ᖃᓄᐃᓕᐅᖅᑐᓂ ᑐᓂᓯᓯᒪᓂᐊᖅᑐᖅ ᐊᑑᑎᔪᓂᒃ ᐊᐅᒍᓐᓇᓐᖏᖅᑐᖅ ᓄᓇ ᑕᒫᓂ ᑕᓯᐅᔭᕐᔪᐊᖅ ᐊᑭᓐᓇᖅᐸᓯᐊ ᓄᓇᕗᒻᒥ.   
ᐱᔪᒪᔪᒍᑦ ᖃᐅᔨᓴᖅᑎᒻᒪᕇᑦ ᖃᐅᔨᓴᕆᐊᕐᓗᑎᒃ ᐃᓗᐊᓂ ᐊᒻᒪᓗ ᖃᓂᒋᔭᖓᓂ ᑲᖏᖅᖠᓂᖅ ᑕᒫᒥ ᑕᓯᐅᔭᕐᔪᐊᖅ ᐊᑭᓐᓇᖅᐸᓯᐊ ᐊᒻᒪᓗ ᐊᖕᖏᓂᖅᓴᖅ ᑭᕙᓪᓕᖅ ᓄᓇᕗᒻᒥ. ᓄᓇᒥ ᐱᓕᕆᓂᕆᓂᐊᖅᑕᕗᑦ ᐃᓚᖃᖅᑐᖅ ᓄᓇᒥᒃ ᓄᓇᓐᖑᐊᓕᐅᕐᓗᑕ, ᐃᒪᐅᑉ ᐃᖃᖓᓂᑦ ᐅᔭᖃᑦ ᖃᐅᔨᓴᒐᒃᓴᖅᑖᕐᕕᒋᓗᒋᑦ ᐊᒻᒪᓗ ᐃᓕᐅᖃᐃᓗᑕ ᖃᐅᔨᓴᕐᓂᐊᖅᑐᓂᒃ ᓯᓚᓯᐅᑎᓂᒃ, ᐃᒪᕐᒧᑦ ᐊᒻᒪᓗ ᓄᓇ ᖃᓄᖅ ᓄᒃᑕᕐᓂᖓᓂ. ᐅᕿᑦᑐᖅ ᓂᐅᖅᑑᑎ ᐊᒻᒪᓗ ᐊᖕᓂᖅᓴᖅ ᐊᑐᖅᑕᐅᓂᐊᖅᑐᑦ ᐊᐅᒍᓐᓇᓐᖏᑦᑐᒥᒃ ᓄᓇᒥᑦ ᐲᖅᓯᓗᑎᒃ ᖃᐅᔨᓴᕈᑎᒃᓴᖅᑖᕐᓗᑎᒃ ᐊᒻᒪᓗ ᐃᓕᓯᓗᑎᒃ ᖃᐅᔨᒪᔾᔪᑎᒋᓂᐊᖅᑕᒥᖕᓂᒃ ᖃᕆᑕᐅᔭᒃᑯᑦ.
ᓄᓇᒥ ᐱᓕᕆᓂᐊᖅᑐᒍᑦ ᐃᓂᖃᕐᓗᑕ ᑲᖏᖅᖠᓂᕐᒥ ᑕᖕᒫᖅᓯᒪᓂᐊᓐᖏᑦᑐᒍᑦ, ᓇᑉᐸᖅᓯᓂᐊᓐᖏᑦᑐᒍᑦ ᑐᑉᐸᒃᓯᕐᓂᐊᓐᖏᑦᑐᒍᑦ, ᐊᒻᒪᓗ ᐊᑯᓂᐅᔪᒥᒃ ᐱᕙᓪᓕᐊᑎᑦᑎᓂᐊᓐᖏᑦᑐᒍᑦ. ᓄᓇᓕᖕᓂ ᐱᓕᕆᔾᔪᑕᐅᔪᑦ  ᐊᑐᖅᑕᐅᓂᐊᖅᑐᑦ ᑕᒪᐃᓐᓄᑦ ᓇᑉᐸᖅᓯᒪᔪᓕᒫᓄᑦ ᐊᑐᕆᐊᖃᖅᑕᑦᑎᓄᑦ ᐃᓚᒋᔭᐅᓗᑎᒃ ᐊᒃᑕᕐᕕᖓᑦ ᐊᒻᒪᓗ ᐃᒪᖃᕐᕕᖓᑦ. ᓄᓇᒥ ᐱᓕᕆᓂᕆᔭᕗᑦ ᐱᓕᕆᔭᐅᓂᐊᖅᑐᖅ ᓄᓇᓯᐅᑎᒃᑯᑦ ᐊᒻᒪᓗ ᑎᓴᒪᓕᒃᑯᑦ ᐊᑐᕐᓗᒋᑦ ᐃᓃᑦ. ᐊᕕᒃᑐᖅᓯᒪᔪᓂᒃ ᖃᐅᔨᒪᑎᑦᑎᔾᔪᑎᒃᓴᐃᑦ ᐱᔭᐅᓯᒪᓂᐊᖅᑐᖅ ᑕᒪᐅᓐᓇ ᖃᖓᑦᑕᖅᑎᑕᐅᓯᒪᔪᑎᒍᑦ ᕿᒥᕐᕈᐊᕈᑎᖏᑦᑎᒍᑦ. ᐊᕕᒃᑐᖅᓯᒪᔪᓂ ᖃᐅᔨᒪᔭᕆᐊᖃᖅᑕᕗᑦ ᐱᔭᐅᓂᐊᕆᓪᓗᑎᒃ ᐳᓛᖃᑦᑕᕐᓗᑕ ᓴᕿᑦᑎᓂᐊᕋᑦᑕ ᓄᓇᓕᕋᓛᓂᒃ ᑭᕙᓪᓕᕐᒥ ᓵᑕᑰᕐᓗᑕ.
ᐊᐅᔭᖓᓂ 2016, ᓄᓇᒥ ᓴᓇᓕᕆᓂᖅ ᐊᕕᒃᑐᖅᓯᒪᓂᐊᖅᑐᖅ ᑎᓴᒪᐅᓕᖓᓗᑎᒃ. 1) ᐃᓂᖏᑦ ᐳᓛᖅᑕᐅᓗᑎᒃ ᕿᒥᕐᕈᐊᖅᑕᐅᓗᓂ ᓄᓇᖓ ᓇᓗᓇᐃᖅᓯᓗᑎᒃ ᐃᓚᐅᓕᐊᖅᑐᑦ ᓄᓇᓐᖑᐅᖅᑐᓂ (ᕕᔪᐊᕆ 2016). 2) ᐃᒃᑲᑦᑐᓂ ᓂᐅᖅᑐᕐᓗᑎᒃ ᖃᐅᔨᓴᕐᓗᒍ ᖄᖓ ᐅᔭᖃᑦ ᐊᒻᒪᓗ ᒪᓂᕋᖅ ᓯᑯᓲᖅ. 3) ᐃᓗᑐᔪᒥᒃ ᓂᐅᖅᑐᕐᓗᑎᒃ ᐊᒻᒪᓗ ᐃᓕᓯᓗᑎᒃ ᓄᓇᒥ ᓂᒡᓕᓇᕐᓂᖓᓂ ᖃᐅᔨᓴᕐᓗᑎᒃ ᒥᐊᓂᕆᔭᐅᔪᓂ ᐃᓂᖏᓐᓂ ᐃᓗᐊᓂ ᕼᐋᒻᓚᒃᑯᑦ ᑲᖏᖅᖠᓂᖅ ᐊᒻᒪᓗ ᐸᒡᕕᓴᒃᓯᒪᓐᖏᑦᑐᖅ ᓄᓇᑐᐃᓐᓇᖅ. 4) ᐃᓕᐅᖃᕐᓗᒋᑦ ᓄᓇᒥᒃ ᐅᖂᓂᖓᓂ ᖃᐅᔨᓴᖅᑐᑦ ᒥᐊᓂᕆᕕᖓᓂ ᐃᓂᖓᓂ ᐃᓗᐊᓂ ᑭᕙᓪᓕᖅ ᓚᐃᓴᓯᖃᖅᑐᑦ ᐳᓚᕋᑎᓂᒃ ᓴᕿᑦᑎᓗᑎᒃ (ᓄᓇᓕᕋᓛᒥᒃ ᓄᓇᓐᖑᐊᑎᒍᑦ). ᓄᓇᒥ ᐱᓕᕆᓗᒋᑦ ᐋᒍᓯ 2016 ᐊᒻᒪᓗ ᐃᒻᒪᖄ ᓄᕕᐱᕆ ᐊᒻᒪᓗ ᒫᑦᓯ 2016. ᐊᕐᕌᓂ ᐊᓂᒍᖅᑐᓂᑦ, ᓄᓇᒥ ᓴᓇᓕᕆᓂᖅ ᐱᓕᕆᔭᕆᐊᖃᕋᔭᖅᑐᑦ ᖃᓄᕆᑑᓂᖏᓐᓂᒃ ᓇᓗᓴᐃᔭᑦᑎᐊᕐᓗᒋᑦ ᓄᐊᑦᑎᓗᑎᒃ ᑕᐃᑲᓂ ᐋᕿᒃᓯᒪᔭᖏᓐᓂ ᐃᓂᖏᓐᓂ, ᐊᒻᒪᓗ ᓴᕿᑦᑎᔪᓐᓇᕐᓗᑎᒃ ᖄᖓᒍᑦ ᐊᐅᒍᓐᓇᓐᖏᑦᑐᖅ ᓄᓇᖓ ᒥᐊᓂᕆᕕᐅᓗᓂ ᐊᓯᖏᓐᓂ ᓄᓇᓕᖕᓂ ᐅᒡᕙᓘᓐᓃᑦ ᓄᓇᓕᕋᓛᓂ. 
ᐱᓕᕆᐊᖑᔪᖅ ᓄᓇᓐᖑᐊᖓ
ᖁᓪᓕᖅ ᓄᓇᓐᖑᐊᖅ ᑕᑯᑎᑦᑎᔪᖅ ᐊᕕᒃᑐᖅᓯᒪᔪᓂ ᐃᓕᓐᓇᓱᒃᕕᐅᔪᑦ ᐊᒻᒪᓗ ᐃᓂᖏᑦ ᓴᕿᑕᐅᓯᒪᔪᑦ ᓄᓇᓕᕋᓛᑦ ᑕᐃᑲᓂ ᐊᐅᒍᓐᓇᓐᖏᑦᑐᓂᒃ ᓄᓇᓂᒃ ᖃᐅᔨᓴᖅᑐᑦ; ᐊᐅᒍᓐᓇᓐᖑᑦᑐᖅ ᒥᐊᓂᕆᔭᐅᕕᖃᕐᓗᓂ ᐃᓕᐅᖃᖅᑕᐅᓯᒪᓗᑎᒃ ᐃᓂᖓ 1 (ᖃᒪᓂᕐᔪᐊᖅ). ᐊᑖᓃᑦᑐᖅ ᓄᓇᓐᖑᐊᖅ ᑕᑯᑎᑦᑎᔪᖅ ᑲᖏᖅᖠᓂᕐᒥ ᐃᓕᑕᐅᓇᓱᖕᓂᐊᖅᑐᓂᒃ, ᐃᓂᖏᓐᓂᒃ ᖃᐅᔨᓴᕐᕕᐅᓂᐊᖅᑐᑦ [image: image1.jpg]


ᐃᓂᒃᓴᖏᑦ ᐳᓛᖅᑕᐅᓗᑎᒃ, ᐊᒻᒪᓗ ᓂᐅᖅᑐᕋᔭᖅᑐᑦ ᖃᐅᔨᓴᕈᖅᑖᕐᓗᑎᒃ ᐊᒻᒪᓗ ᐃᓕᐅᖃᐃᓗᑎᒃ ᐊᐅᒍᓐᓇᓐᖏᑦᑐᖅ ᓄᓇᖓᓂ ᒥᐊᓂᕆᔭᐅᓗ ᓴᓇᕐᕈᑎᖏᓐᓂᒃ.

